stanford-oval/wikipedia huggingface dataset:
Michael Amadio

| Michael Amadio |
| --- | --- |
 Michael Amadio vuonna 2019.
Henkilötiedot
Syntynyt: 13. toukokuuta 1995 (ikä 29) Sault Ste. Marie, Ontario
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  185 cm
Paino:  93 kg
Seura
Seura:  Ottawa Senators
Sarja:  NHL
Pelaajaura
Pääsarjaura:  2017–
Aik. seurat:  Los Angeles Kings (NHL)   Toronto Maple Leafs (NHL)   Vegas Golden Knights (NHL)
NHL-varaus:  90. varaus, 2014 Los Angeles Kings
Michael Amadio (s. 13. toukokuuta 1996 Sault Ste. Marie, Ontario) on kanadalainen jääkiekkoilija, joka edustaa NHL-seura Ottawa Senatorsia. Hän on pelipaikaltaan oikea laitahyökkääjä ja laukoo oikealta. Amadio pelasi ensimmäiset NHL-ottelunsa kaudella 2017–2018. 27. maaliskuuta 2020 mennessä Amadio on pelannut 148 NHL-runkosarjaottelua, joissa on tehnyt 16 maalia ja 21 syöttöä eli 37 tehopistettä. Yhdessä pelaamassaan pudotuspeliottelussa hän on tehnyt yhden syöttöpisteen.
Los Angeles Kings varasi Amadion vuoden 2014 varaustilaisuuden kolmannella kierroksella vuorolla 90. Hän pelasi Los Angelesin organisaatiossa kuusi kautta. Kaudella 2020–2021 hänet kaupattiin Ottawa Senatorsiin vaihdossa Christian Wolaniniin.
Heinäkuussa 2021 Amadio solmi yksivuotisen ja arvoltaan 750 000 dollarin sopimuksen Maple Leafsin kanssa. Lokakuussa 2021 Maple Leafs asetti Amadion vapaiden pelaajien waivers-listalle, josta Vegas Golden Knights poimi hänet joukkueeseensa.
Heinäkuussa 2024 Amadio palasi vapaana agenttina Senatorsiin kolmivuotisella ja yhteensä 7,8 miljoonan dollarin arvoisella sopimuksella.
Miesten yleisluistelun maailmanmestaruuskilpailut 1951

Vuoden 1951 pikaluistelun MM-kilpailut pidettiin 10.–11. helmikuuta. Miesten kisapaikkana oli Sveitsin Davos.
Tulokset

| Sija | Nimi | maa | 500 m | 5 000 m | 1 500 m | 10 000 m | Summa |
| --- | --- | --- | --- | --- | --- | --- | --- |
| 01 1. | Hjalmar Andersen |  Norja | 44,3 (5) | 8.27,9 (1) | 2.19,4 (2) | 19.31,8 (1) | 200.147 |
| 02 2. | Johnny Cronshey |  ISU | 44,1 (3) | 8.40,2 (2) | 2.22,6 (10) | 20.07,6 (3) | 204.033 |
| 03 3. | Kornél Pajor |  ISU | 44,2 (4) | 8.52,3 (7) | 2.21,4 (4) | 20.13,7 (5) | 205.248 |
| 04 4. | Sverre Haugli |  Norja | 44,3 (5) | 8.49,4 (4) | 2.21,4 (4) | 20.30,5 (8) | 205.898 |
| 05 5. | Göthe Hedlund |  Ruotsi | 44,5 (9) | 8.51,2 (5) | 2.21,8 (7) | 20.25,4 (7) | 206.157 |
| 06 6. | Carl-Erik Asplund |  Ruotsi | 45,7 (14) | 8.48,2 (3) | 2.22,5 (9) | 20.21,0 (6) | 207.070 |
| 07 7. | Henry Wahl |  Norja | 46,2 (17) | 9.00,0 (10) | 2.21,8 (7) | 19.56,3 (2) | 207.282 |
| 08 8. | Kees Broekman |  Alankomaat | 44,9 (11) | 8.51,7 (6) | 2.21,6 (6) | 20.40,6 (10) | 207.300 |
| 09 9. | Wim van der Voort |  Alankomaat | 43,6 (2) | 9.06,5* (12) | 2.17,7 (1) | 21.12,8 (11) | 207.790 |
| 10. | Johnny Wickström |  Ruotsi | 45,8 (16) | 9.00,8 (11) | 2.23,6 (14) | 20.36,3 (9) | 209.562 |
| 11. | Theo Meding |  Tanska | 46,8 (22) | 8.55,8 (9) | 2.26,4 (17) | 20.10,0 (4) | 209.680 |
| 12. | Roald Aas |  Norja | 44,9 (11) | 8.54,1 (8) | 2.21,2 (3) | 21.30,4 (12) | 209.897 |
| NC13. | Curt Karlsson |  Ruotsi | 45,6 (13) | 9.07,9 (13) | 2.23,1 (11) | - | - |
| NC14. | Norman Holwell |  Iso-Britannia | 45,7 (14) | 9.10,3 (14) | 2.23,4 (12) | - | - |
| NC15. | Kazuhiko Sugawara |  Japani | 44,3 (5) | 9.17,5 (15) | 2.27,3 (18) | - | - |
| NC16. | Tsuneo Sato |  Japani | 44,6 (10) | 9.35,6 (19) | 2.23,4 (12) | - | - |
| NC17. | Enrico Musolino |  Italia | 44,3 (5) | 9.43,9 (21) | 2.26,2 (16) | - | - |
| NC18. | Robert Laboubée |  Belgia | 46,5 (21) | 9.22,1 (16) | 2.29,4 (19) | - | - |
| NC19. | Susumu Naito |  Japani | 43,0 (1) | 10.24,2 (29) | 2.25,0 (15) | - | - |
| NC20. | Pierre Huylebroeck |  Belgia | 46,4 (19) | 9.36,7 (20) | 2.32,2 (22) | - | - |
| NC21. | Arthur Mannsbarth |  Itävalta | 47,7 (24) | 9.29,8 (17) | 2.30,8 (20) | - | - |
| NC22. | Guido Caroli |  Italia | 46,4 (19) | 9.47,0 (23) | 2.33,5 (23) | - | - |
| NC23. | Sepp Rogger |  Sveitsi | 49,0 (26) | 9.45,0 (22) | 2.34,2 (25) | - | - |
| NC24. | Jean Massez |  Belgia | 46,2 (17) | 10.07,1 (28) | 2.38,7 (29) | - | - |
| NC25. | Pierre Potonniee |  Ranska | 49,3 (28) | 9.49,9 (24) | 2.35,5 (26) | - | - |
| NC26. | Wilfried Janssen |  ISU | 49,2 (27) | 9.50,1 (25) | 2.36,7 (27) | - | - |
| NC27. | Konrad Pecher |  Itävalta | 52,5* (30) | 9.31,4 (18) | 2.33,8 (24) | - | - |
| NC28. | Max Stiepl |  Itävalta | 48,8 (25) | 9.57,3 (26) | 2.38,9 (30) | - | - |
| NC29. | Guido Citterio |  Italia | 55,0* (31) | 10.03,3 (27) | 2.32,1 (21) | - | - |
| NC30. | Ferdinand Carteaux |  Ranska | 47,6 (23) | 10.56,0 (31) | 2.43,6 (31) | - | - |
| NC31. | Heinrich Waldenmaier |  Sveitsi | 51,7* (29) | 10.40,3 (30) | 2.38,3 (28) | - | - |
Millennium Gate

Millennium Gate
Millennium Gate on riemukaari, joka sijaitsee Atlantan kaupungissa Georgian osavaltiossa Yhdysvalloissa. Riemukaaren rakentaminen aloitettiin vuonna 2005 ja se valmistui vuonna 2008. Valmistuessaan noin 20 miljoonaa dollaria maksaneen riemukaaren suunnitelivat arkkitehdit Hugh Petter ja Rodney Cook Jr.
Xi’an Xianyangin kansainvälinen lentoasema

Xi’an Xianyangin kansainvälinen lentoasema (IATA: XIY, ICAO: ZLXY) on suurin lentoasema Luoteis-Kiinassa. Lentoasema sijaitsee Shaanxin maakunnan Xianyangin kaupungissa. Se palvelee pääosin Xi’ania ja muita lähellä olevia kaupunkeja. Matka Xi’anin keskustaan on noin 47 kilometriä.
Finnair aloitti ensimmäisenä eurooppalaisena lentoyhtiönä suorat lennot Euroopan kaupungista Xi’aniin 14. kesäkuuta 2013.
Lähdöhalli.
T3-terminaali.
Aiheesta muualla

Kuvia tai muita tiedostoja aiheesta Xi’an Xianyangin kansainvälinen lentoasema Wikimedia Commonsissa
Xi’an MA60

| Xian MA60 |
| --- | --- |
 Lao Airlinesin Xian MA60 vuonna 2009.
Tyyppi:  matkustajalentokone
Valmistaja:  Xi'an Aircraft Industrial Corporation
Ensilento:  25. helmikuuta 2000
Esitelty:  2000
Tila:  tuotannossa
Valmistusmäärä:  41 (huhtikuu 2010) 
Yksikköhinta:  12,5–14,5 milj. USD
Kehitetty mallista:  Xian Y-7
Muunnelmat:  Xian MA600
Xian MA60 (新舟60, Xīnzhōu 60, "Modern Ark 60") on kiinalaisvalmisteinen potkuriturbiinein varustettu matkustajakone, jota valmistaa Xi'an Aircraft Industry Corporation. Tähän mennessämilloin? konetta on valmistettu 41 kappaletta. Kone on kehitetty Xi'an Y-7 -koneesta.[lähde? ]
Merpati Nusantara Airlinesin liikennöimällä koneelle tapahtui toukokuussa 2011 Länsi-Papualla onnettomuus, jossa kuoli 27 ihmistä. Sitä ennenkin konetyypillä oli ollut kriittisiä tilanteita. Konetyypillä ei ole Yhdysvaltain ilmailuviranomaisten sertifiointia.
Aiheesta muualla

Kuvia tai muita tiedostoja aiheesta Xi’an MA60 Wikimedia Commonsissa
Xi’an H-6

Xi’an H-6K.
Xi’an H-6 (Nato-raportointinimi Badger) on kiinalaisen Xi’an Aircraft Industrial Corporationin valmistama strateginen pommikone. Neuvostoliittolaisesta Tupolev Tu-16:sta edelleen kehitettyä konetta on valmistettu eri versioina arviolta 230 kappaletta. Koneen ensilento oli 1959 ja esittely 1969. H-6 ja sittemmin kehitysversio H-6K kuuluvat Kiinan ydinasepelotteeseen. Kone voidaan varustaa kahdella 23 mm tykillä, jotka sijaitsevat peräampumossa. Arvioitu normaalikantama on 3 500 km, sekä suurin pommikuorma 9 000 kg.
Xi’an H-6:n kaaviokuva
Koneessa on kaksi 118 kN Solovjov-tyyppistä, alkujaan Mikulin AM-3 Wopan-suihkumoottoria. Enin lentoonlähtöpaino (MTOW) on 95 000 kg. Suurin lentonopeus on 1 050 km/h (650 mph, 570 kn). Matkanopeus on 768 km/h (477 mph, 415 kn) / 0,75 Mach. Käytännöllinen lakikorkeus on 12 800 metriä. Siihen voidaan sijoittaa risteilyohjuksia sekä esimerkiksi Yingji–meritorjuntaohjuksia.
Koneita on toimitettu Egyptiille, Irakille ja Indonesialle.
Aiheesta muualla

Kuvia tai muita tiedostoja aiheesta Xi’an H-6 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Xian H-6
Käännös suomeksi
Xi’anin metro

| Xi’anin metro |
| --- | --- |

Sijainti:  Xi’an, Kiina
Avattu:  16. syyskuuta 2011
Linjoja:  2
  
Xi’anin metro on metrojärjestelmä Xi’anin kaupungissa Kiinassa. Metron ensimmäinen osa avattiin 16. syyskuuta 2011. Nykyään järjestelmä sisältää kaksi linjaa. Suunnitelmissa on seitsemän linjan ja 243,2 kilometrin pituinen metroverkosto vuoteen 2021 mennessä.
Aiheesta muualla

Kuvia tai muita tiedostoja aiheesta Xi’anin metro Wikimedia Commonsissa
Miguel Caviedes Medina

Miguel Caviedes Medina (s. 30. tammikuuta 1930 Coltauco) on chileläinen roomalaiskatolinen piispa. Hänet vihki papiksi Rancaguan hiippakuntaan Eduardo Larraín Córdovez 18. syyskuuta 1954. Hänet nimitettiin Osornon hiippakunnan johtoon 8. marraskuuta 1982, ja piispaksi vihkiminen seurasi 19. joulukuuta. Pääkonsekraattorina toimi Alejandro Durán Moreira, jota avustivat Orozimbo Fuenzalida y Fuenzalida ja Alberto Jara Franzoy. Caviedes Medina asetettiin virkaansa 2. tammikuuta 1983.
Caviedes Medina sai 19. helmikuuta 1994 nimityksen Los Ángelesin piispaksi, jonka virkaan hänet asetettiin 18. maaliskuuta. Hän jäi eläkkeelle 7. tammikuuta 2006.
Michael Altenburg

Michael Altenburg
Johann Michael Altenburg (27. toukokuuta 1584 Alach – 12. helmikuuta 1640 Erfurt) oli saksalainen säveltäjä ja pappi.
Altenburg toimi opintojensa jälkeen jonkin aikaa opettajana ja kanttorina Erfurtissa. Vuodesta 1608 alkaen hän toimi pastorina eri seurakunnissa. Vuonna 1631 Altenburg joutui kolmikymmenvuotisen sodan levottomuuksissa pakenemaan Erfurtiin, jossa hänet vuonna 1637 nimitettiin augustinolaisluostarin diakoniksi ja vuonna 1638 Andreas-kirkon pastoriksi.
Altenburgin tuotanto koostuu enimmäkseen hengellisistä sävellyksistä. Hän nautti huomattavaa arvostusta eläessään ja tuli rinnastetuksi Orlando di Lassoon. Altenburg sävelsi tunnetuimman virtensä Breitenfeldin ensimmäisen taistelun voiton kunniaksi vuonna 1631.
Aiheesta muualla

IMSLP: nuotteja
Xi’anin Jiaotong-yliopisto

| Xi’anin Jiaotong-yliopisto> 西安交通大学 |
| --- | --- |
 Näkymä Xi’anin Jiaotong-yliopiston Xingqingin kampukselle.
Perustettu:  1896
Opiskelijoita:  40 346
Jatko-opiskelijoita:  19 629 (maisteri ja tohtoriopiskelijat)
Sijainti:  Xi'an, Shaanxi  Kiina (34.2463°N, 108.9790°E)
Yhteistyö:  C9-liiga
Sivusto:  en.xjtu.edu.cn  (Huom. Sivusto ei https-suojattu)
Xi’anin Jiaotong-yliopisto (kiin. 西安交通大学, engl. Xi'an Jiaotong University, lyhennys XJTU) on  Xi’anissa sijaitseva kiinalainen tutkimusyliopisto. Se kuuluu Kiinan huippuyliopistojen C9-liigaksi kutsuttuun ryhmään. Yliopiston osaaminen on kansainvälisesti korkeatasoista erityisesti insinööritieteiden, tekniikan, johtamisen ja elämätieteiden alalla. Yliopisto on hallinnollisesti suoraan Kiinan opetusministeriön alaisuusuudessa. Vuonna 1896 Shanghaihin perustettuna oppilaitoksena (Nanyang College) alkunsa saanut yliopisto on yksi Kiinan vanhimmista korkeakouluopetusta antavista oppilaitoksista.
Yliopistolla on kolme kampusaluetta: Xingqing, Yanta ja Qujiang. Päätoimisia opiskelijoita oli yhteensä 40 436, joista 19 629 opiskeli maisteri- tai tohtoritutkintoa. Henkilökuntaan kuului 6 137 ihmistä, joista päätoimisteen opettajakuntaan kuului 3 081 henkeä.
Xi’anin Jiaotong-yliopisto kuuluu maansa yliopistojen kärkiryhmään. Esimerkiksi tuhat tutkimuksen huippuyliopistoa maailmasta kokoava Shanghain yliopistoranking luokitteli sen maailmanlistansa (2020) jaettuun sijaluokkaan 101–150 ja maansa yliopistoista jaetulle 7.–13. sijalle. Englanninkieltä korostava THE-yliopistoranking (2021) arvosti Xi’anin Jiaotong-yliopiston vasta jaetulle maailmanlistan sijalle 601–800.
Aiheesta muualla

Kuvia tai muita tiedostoja aiheesta Xi’anin Jiaotong-yliopisto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Xi'an Jiaotong University
Käännös suomeksi
Yzeron

Yleisnäkymä Yzeronin kylästä.
Yzeron on kunta Rhônen departementissa Rhône-Alpesin hallintoalueella Ranskassa. Kunnassa oli 769 asukasta vuoden 1999 väestönlaskennassa. Yzeronin pinta-ala on 11 neliökilometriä.
Aiheesta muualla

Kuvia tai muita tiedostoja aiheesta Yzeron Wikimedia Commonsissa
Miesten yleisluistelun maailmanmestaruuskilpailut 1950

Vuoden 1950 pikaluistelun MM-kilpailut pidettiin 18.–19. helmikuuta. Miesten kisapaikkana oli Ruotsin Eskilstuna ja sen Tunavallen-kenttä.
Tulokset

| Sija | Nimi | maa | 500 m | 5 000 m | 1 500 m | 10 000 m | Summa |
| --- | --- | --- | --- | --- | --- | --- | --- |
| 01 1. | Hjalmar Andersen |  Norja | 49,1 (5) | 9.15,4 (1) | 2.38,7 (6) | 17.40,8 (1) | 210.580 |
| 02 2. | Odd Lundberg |  Norja | 48,7 (4) | 9.24,8 (2) | 2.35,0 (2) | 18.14,4 (5) | 211.567 |
| 03 3. | John Werket |  Yhdysvallat | 47,3 (1) | 9.34,1 (5) | 2.32,1 (1) | 18.55,7 (10) | 212.195 |
| 04 4. | Ken Henry |  Yhdysvallat | 47,5 (3) | 9.39,0 (7) | 2.36,4 (3) | 18.57,5 (11) | 214.408 |
| 05 5. | Göthe Hedlund |  Ruotsi | 50,0 (8) | 9.27,0 (3) | 2.39,7 (8) | 18.10,0 (4) | 214.433 |
| 06 6. | Karl Ivar Martinsen |  Norja | 49,6 (6) | 9.40,8 (9) | 2.36,4 (3) | 18.38,1 (7) | 215.718 |
| 07 7. | Kees Broekman |  Alankomaat | 50,6 (12) | 9.37,2 (6) | 2.39,8 (9) | 18.07,0 (3) | 215.937 |
| 08 8. | Reidar Liaklev |  Norja | 51,4 (19) | 9.27,3 (4) | 2.41,8 (12) | 17.58,4 (2) | 215.983 |
| 09 9. | Kornél Pajor |  ISU | 50,8 (14) | 9.40,2 (8) | 2.37,4 (5) | 18.18,4 (6) | 216.207 |
| 10. | Kalevi Laitinen |  Suomi | 50,5 (11) | 9.48,4 (11) | 2.42,0 (13) | 19.06,4 (12) | 220.660 |
| 11. | Wim van der Voort |  Alankomaat | 51,6 (21) | 9.48,7 (12) | 2.46,2 (19) | 18.46,6 (9) | 222.200 |
| 12. | Carl-Erik Asplund |  Ruotsi | 56,2* (29) | 9.46,4 (10) | 2.47,3 (23) | 18.40,6 (10) | 226.637 |
| NC13. | Åke Seyffarth |  Ruotsi | 50,4 (10) | 9.51,6 (13) | 2.41,3 (11) | - | - |
| NC14. | Craig Mackay |  Kanada | 49,7 (7) | 10.06,0 (21) | 2.39,8 (9) | - | - |
| NC15. | Lassi Parkkinen |  Suomi | 50,6 (12) | 9.59,8 (19) | 2.39,1 (7) | - | - |
| NC16. | Antero Ojala |  Suomi | 51,1 (16) | 9.55,8 (16) | 2.42,7 (14) | - | - |
| NC17. | Kauko Salomaa |  Suomi | 50,8 (14) | 9.53,2 (15) | 2.46,4 (20) | - | - |
| NC18. | Vladimír Kolář |  Tšekkoslovakia | 51,2 (18) | 10.02,4 (20) | 2.44,3 (16) | - | - |
| NC19. | Tom Hutchinson |  Yhdysvallat | 50,1 (9) | 10.15,1 (25) | 2.44,6 (17) | - | - |
| NC20. | József Merényi |  Unkari | 51,9 (23) | 9.56,7 (17) | 2.45,3 (18) | - | - |
| NC21. | Gunner Hallkvist |  Ruotsi | 51,1 (16) | 9.52,6 (14) | 2.49,7 (27) | - | - |
| NC22. | Anton Huiskes |  Alankomaat | 52,8 (26) | 9.57,2 (18) | 2.44,1 (15) | - | - |
| NC23. | Peter Jennings |  Iso-Britannia | 51,9 (23) | 10.14,7 (24) | 2.48,1 (24) | - | - |
| NC24. | Thomas Ross |  Iso-Britannia | 51,5 (20) | 10.09,2 (22) | 2.51,4 (20) | - | - |
| NC25. | Cor Heus |  Alankomaat | 53,2 (27) | 10.10,4 (23) | 2.46,4 (20) | - | - |
| NC26. | Zdeněk Hanzlík |  Tšekkoslovakia | 52,4 (25) | 10.25,0 (27) | 2.49,4 (26) | - | - |
| NC27. | Pierre Potonniee |  Ranska | 53,4 (28) | 10.17,6 (26) | 2.49,3 (25) | - | - |
| NC28. | Ferenc Lörincz |  Unkari | 51,7 (22) | 10.34,4 (28) | 2.54,6 (29) | - | - |
| NC29. | Del Lamb |  Yhdysvallat | 47,4 (2) | - (-) | 2.47,1 (22) | - | - |
Maustekurkuma

| Maustekurkuma |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Zingiberales
Heimo::  Inkiväärikasvit Zingiberaceae
Suku::  Kurkumat Curcuma
Laji::  longa
Kaksiosainen nimi
 Curcuma longa  L. (1753) 
Katso myös
   Maustekurkuma Wikispeciesissä   Maustekurkuma Commonsissa 
Infobox OKNimi-testi OKIUCN-testi OK: 
Maustekurkuma (Curcuma longa) on inkiväärikasveihin kuuluva ruohovartinen kasvi. Sen juurista saatavaa maustetta kutsutaan kurkumaksi. Juuri kuivataan ja jauhetaan, jolloin tuloksena on voimakkaan keltainen maustejauhe, jota käytetään usein currymausteseoksen osana ja muussa eteläaasialaisessa ruoanlaitossa. Kurkumaa käytetään myös keltaisen värin antajana eräissä sinapeissa sekä jopa kankaiden värjäykseen.
Maustekurkumasta uutetaan kurkumiinia, jota käytetään elintarvikkeissa väriaineena. Kurkumiinin E-koodi on E 100.
Historiaa

Kurkumasta ovat ensimmäiset maininnat assyrialaisten kasviluetteloissa 600 eaa., jolloin sitä on käytetty väriaineena. Arabit toivat sen Eurooppaan, ja sitä kutsuttiin usein ”Intian sahramiksi”. Perimätiedon mukaan kurkumalla on lääkinnällisiä ominaisuuksia, sen pitäisi auttaa erilaisiin vatsavaivoihin. Kulttuureissa, joissa kurkumaa käytetään paljon, paksusuolen syöpä on harvinainen, mutta toki kyseessä oleva ruokavalio poikkeaa muutenkin länsimaalaisesta.
Käyttö

Nimensä se on saanut heprean sahramia tarkoittavasta sanasta karkam. Usein kurkumaa onkin käytetty sahramiväärennöksiin, koska kurkuman juuresta saatava väri on hyvin samanlainen. Maku ja tuoksu eivät tietenkään ole lainkaan samaa luokkaa. Sahramin pehmeä öljyinen maku vapauttaa arominsa välittömästi, kun taas kurkuman maku on kitkerä ja raaka.
Kurkumaa pitää osata käyttää oikein. Kitkerä maku häviää, kun kurkumaa hauduttaa miedolla lämmöllä öljyssä tai voissa kymmenisen minuuttia. Sen jälkeen maku on pehmeä ja sopii moniin ruokiin tuomaan hieman itämaisia sävyjä ja värihehkua. Keskiajalla kurkuma oli suosiossa suureksi osaksi värjäävien ominaisuuksiensa vuoksi. Kurkuman säilytyksessä kannattaa huomioida se, että jauhettuna se menettää pian ominaisuutensa, jos joutuu valolle alttiiksi. Siksi se pitäisi säilyttää tiiviissä läpinäkymättömässä maustepurkissa.
Kurkumaliuosta voidaan käyttää myös happamuuden indikaattorina; se vaihtaa väriä keltaisesta punertavaksi noin pH 8,5 tietämillä.
Lääketieteelliset vaikutukset

Kurkuma on keskeinen osa mm. Ayurveda-uskomuslääkintää ja perinteistä kiinalaista lääkintää.
Maustekurkumasta ja kurkumiinista on lukuisia kliinisiä tutkimuksia eri ihmisten sairauksista ja vaivoista, mutta ei ole löytynyt yhtäkään korkealaatuista todistetta terveyseduista.
Ei ole tieteellisiä todisteita siitä, että kurkumiini vähentäisi inflammaatiota (2020). On heikkoja todisteita siitä, että kurkumauute voi lievittää polven nivelrikon oireita, ja lievittää kipua ja lihasvammoja liikunnasta. On laadukkaita todisteita siitä, että kurkuma aiheuttaa allergiaa.
Systemaattisen katsauksen (2021) mukaan kurkumiinilla näyttäisi olevan diabetesta ehkäiseviä vaikutuksia ja eräitä muita etuja. Esimerkiksi kurkumiinin on todettu eräässä tutkimuksessa säännöllisesti nautittuna estävän diabeteksen puhkeamisen.
Viime vuosikymmeninä kurkuman on jossain tutkimuksessa väitetty laukaisevan syöpäsoluissa apoptoosin eli solukuoleman, joka nimenomaan syöpäsoluissa on usein estynyt. Varsinkin melanoomaa ja rintasyöpää vastaan kurkumalla väitetään saadun positiivisia tuloksia.[lähde? ] Ainakin osaa tutkimustuloksista epäillään väärennöksiksi ja aiheeseen liittyviä artikkeleita on jälkeenpäin poistettu.
Bharat Aggarwal, aiempi Teksasin yliopiston syöpätutkija, oli julkaissut 29 artikkelia, jotka vedettiin takaisin tutkimuspetosten vuoksi. Hän oli tutkinut yrttien ja mausteiden, etenkin kurkumiinin, vaikutuksia syöpää vastaan.
Eräs vuoden 2005 tutkimus väitti kurkuman ehkäisevän beta-amyloidien kertymistä Alzheimerin taudissa ja jopa hajottavan taudissa muodostuneita plakkikertymiä.
Lääketieteelliset vaikutukset > Haitat

Vuonna 2017 raportoitiin kaksi vakavaa tapausta kurkumasta tai kurkumiinista: yksi vakava allerginen reaktio ja yksi kuolema.
Aiheesta muualla

Laji.fi: Maustekurkuma (Curcuma longa)
Kassu – Kasvien suomenkieliset nimet: Maustekurkuma (Curcuma longa)
ITIS: Curcuma longa (englanniksi)
United States Department of Agriculture (USDA): Curcuma longa (englanniksi)
Flora of China: Curcuma longa (englanniksi)
Food Component Database (FooDB): Turmeric (Curcuma longa) (englanniksi)
Dr. Duke's Phytochemical and Ethnobotanical Databases: Curcuma longa (Arkistoitu – Internet Archive) (englanniksi)
Centre for Agriculture and Biosciences International (CABI): Curcuma longa (turmeric) (englanniksi)
Gernot Katzer's Spice Pages: Turmeric (Curcuma longa) (englanniksi)
Global Biodiversity Information Facility (GBIF): Curcuma longa (englanniksi)
Yrtit ja mausteet
Miguel D’Escoto

Miguel d’Escoto Brockmann (5. helmikuuta 1933 – 8. kesäkuuta 2017) oli nicaragualainen katolinen pappi, poliitikko ja diplomaatti. Hän oli YK:n 63. yleiskokouksen puheenjohtaja 2008–2009. Hän oli sandinistihallituksen ulkoministeri 1979–1990.
D'Escoto syntyi Los Angelesissa mutta vietti lapsuutensa Nicaraguassa ja palasi Yhdysvaltoihin 1947 opiskelemaan. Hän meni Maryknollin seminaariin New Yorkissa 1953 ja hänet vihittiin papiksi 1961. Vuonna 1962 hän sai journalistiikan arvosanan Columbia Universitylta.
D'Escoto matkusteli paljon. 1960-luvulla hän avusti Chilessä Santiagon slummien asukkaita. Managuan joulukuun 1972 maanjäristyksen jälkeen hän avusti tuhon uhreja.
Hän oli perustamassa ns. kahdentoista ryhmää (Grupo de los Doce), jonka jäsenet tukivat FSLN:ää sen taistelussa Nicaraguan Anastasio Somozaa vastaan. Pian Somozan syrjäytyksen jälkeen hänet nimitettiin maan ulkoministeriksi. Hän oli mukana Contadora- ja Esquipulas-rauhanprosesseissa. Hän ajoi myös hallituksen päätöstä haastaa Yhdysvallat kansainväliseen oikeuteen puolisotilaallisten joukkojen tukemisesta maataan vastaan, mikä päättyi Yhdysvaltain tappioksi.
D'Escoto oli myös vuodesta 2007 presidentti Daniel Ortegan vanhempi neuvonantaja ulkopolitiikassa, ministerin arvolla.
Yleiskokouksen puheenjohtajana hän oli kansainvälisen talouskriisin vuoksi perustamassa ryhmää käymään läpi kansainvälistä finanssijärjestelmää. Ryhmän johtoon tuli nobelisti Joseph Stiglitz.
Hän arvosteli Israelin hyökkäystä Gazaan vuodenvaihteessa 2008–2009 "hirviömäiseksi", sekä turvallisuusneuvostoa, koska se ei kyennyt päättämään toimista sen suhteen.
Michal Krčmář

Michal Krčmář tarkoittaa seuraavia:
Michal Krčmář (s. 1990), tšekkiläissyntyinen balettitanssija
Michal Krčmář (s. 1991), tšekkiläinen ampumahiihtäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Michal Krčmář”, voi hakea sivunnimihaulla, laajalla sivunnimihaulla tai tekstihaulla.
Miguel Cid

| Henkilötiedot |
| --- | --- | --- | --- |
Koko nimi: Miguel José Ferreira Andrade Cid
Syntymäaika: 21. toukokuuta 1992 (ikä 32)
Syntymäpaikka: Porto, Portugali
Pelipaikka: puolustava keskikenttäpelaaja
Pituus: 175 cm
Paino: 65 kg
Seura
Seura: PS Kemi
Junioriseurat
2002–2005: Boavista
2005–2006: Pasteleira
2006–2007: Boavista
2007–2008: Pasteleira
2008–2009: Benfica
2009–2010: Boavista
2010–2011: Gondomar
Seurat
| Vuodet | Seura | O | (M) |
| 2011–2012 | Gondomar | 0 | (0) |
| 2012 | SC Coimbrões | 13 | (0) |
| 2012–2015 | Boavista | 41 | (1) |
| 2015 | → Daugavpils (laina) | 10 | (1) |
| 2015– | PS Kemi | 0 | (0) |
| Yhteensä | Yhteensä | 64 | (2) |
 Seurajoukkueuran tilastot kattavat vain kansalliset sarjat, päivitetty 28. elokuuta 2015.
Miguel José Ferreira Andrade Cid (s. 21. toukokuuta 1992 Porto) on portugalilainen jalkapalloilija. Pelipaikaltaan hän on puolustava keskikenttäpelaaja. Cid edustaa Suomen Ykkösessä pelaavaa PS Kemiä.
Cidin ensimmäiset seurat aikuistasolla olivat Gondomar (2011–2012) ja SC Coimbrões (2012). Kesällä 2012 hän siirtyi Boavistaan, jossa hän joukkueen noustua pääsarjaan pelasi kolme Primeira Ligan ottelua kauden 2014–2015 alussa. Helmikuussa 2015 hänet lainattiin Latvian pääsarjassa Virslīgassa pelaavaan Daugavpilsiin. Siellä Cid pelasi kymmenen liigaottelua, joissa teki yhden maalin. Elokuussa 2015 Cid siirtyi Suomen Ykkösessä pelaavaan PS Kemiin.
Yyterin twist

| 20 suosikkia – Yyterin twist Timo Jämsen |
| --- | --- | --- |

Kokoelmalevyn tiedot
 Julkaistu: 1998
 Tyylilaji: Pop/rock
 Levy-yhtiö: Warner Music Finland
Timo Jämsenin muut julkaisut
| ”Poika ja kitara” 1960–63 1990 | 20 suosikkia – Yyterin twist 1998 |   |
20 suosikkia – Yyterin twist on Timo Jämsenin kokoelma-albumi vuodelta 1998. Levy on osa 20 suosikkia -kokoelmalevysarjaa.